[{"text_idx": "#000002", "text": "Eesti Lastekirjanduse Keskuse kunstiekspert ja rahvusvaheliselt tunnustatud illustraator ning kuraator Viive Noor na\u0308itab keskuses oma ko\u0303ige va\u0308rskemat loomingut. Ku\u0308lastaja saab tutvuda piltidega, mis kaunistavad nii Eestis kui va\u0308lismaal va\u0308lja antud raamatute leheku\u0308lgi. Nagu na\u0308ituse pealkiri u\u0308tleb, on tegemist jalutuska\u0308iguga viimase ku\u0308mnendi jooksul valminud teoste vahel, mis esindavad kunstniku eri loomeja\u0308rke. Na\u0308ha saab nii varasemaid akvarelle, na\u0308iteks Milvi Panga raamatule \u201eKus sa oled, pa\u0308kapikk?\u201c, kui ka graafikat, mis on inspiratsiooni saanud ilukirjandusest. Va\u0308ljapaneku po\u0303hiro\u0303hk on aga segatehnikas to\u0308o\u0308del, mis kuuluvad illustraatori uuema stiili na\u0308idete hulka. Seda suunda iseloomustavad illustratsioonid Tiia Toometi raamatule \u201eMailill ja U\u0308lane\u201c, Itaalias ilmunud Bianca Maria Tricarico raamatule \u201eTrummilinn\u201c ja Tiziana Bruno so\u0303nadeta raamatule (silent book) \u201ePrintsess Lara\u201c."}, {"text_idx": "#000003", "text": "Illustraator ja lastekirjanduse keskuse va\u0308lissuhete juht Ulla Saar leidis, et Noore na\u0308itus on mitmeku\u0308lgne nagu lihvitud teemant: \u201eKohati tekitab see u\u0308le taevalaotuse sirutuva vikerkaare, kohati paneb oma mustrite ja tekstuuridega silmad virvendama, sealsamas mo\u0303jub ja\u0308lle kui karge po\u0303hjamaine ja\u0308a\u0308, kuhu lo\u0308o\u0308vad lo\u0303puks sisse ka tumedamad, su\u0308gavamad ja o\u0308isemad toonid. Na\u0308itust vo\u0303ib vaatama ja\u0308a\u0308dagi, iga kord avastab sealt midagi uut ja huvitavat. See on pidu kunstnikus eneses.\u201c"}, {"text_idx": "#000004", "text": "Noor on o\u0303ppinud moekunsti Eesti Riiklikus Kunstiinstituudis, kuhu ta enda so\u0303nul sattus o\u0303ppima u\u0308sna ma\u0308rkamatult, sest lapsena unistas ta hoopiski maadeavastaja elukutsest. Lo\u0303puto\u0308o\u0308 tegi ta graafika erialal, kus ka\u0308sitles lasteraamatuillustratsiooni ja kujundust. Alates u\u0308likooliajast on Noor ja\u0308rjepidevalt lasteraamatuid illustreerinud ning tema to\u0308o\u0308 on pa\u0308lvinud tunnustust nii kodumaal kui piiri taga. Samuti on Noor va\u0308simatult tegelenud illustratsioonikunsti edendamisega. Ta on Tallinna illustratsioonitriennaali \u201ePildi jo\u0303ud\u201c ja paljude rahvusvaheliste (ra\u0308nd)na\u0308ituste algataja, organisaator ja kuraator."}]